Diari Oficial de la Generalitat Valenciana


Sumari del DOGV 8558, del 29-05-2019 (2019/5453)

RESOLUCIÓ de 22 de maig de 2019, de la Secretaria Autonòmica d'Educació i Investigació, per la qual es convoca el curs de formació sobre el desenvolupament de la funció directiva i el curs d'actualització de competències directives establits en l'article 1 del Reial decret 894/2014, de 17 d'octubre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8558

Data del DOGV
:   29-05-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/5453


Data del document
:   22-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 22 de maig de 2019, de la Secretaria Autonòmica d'Educació i Investigació, per la qual es convoca el curs de formació sobre el desenvolupament de la funció directiva i el curs d'actualització de competències directives establits en l'article 1 del Reial decret 894/2014, de 17 d'octubre. [2019/5453]  
  
La Llei orgànica 8/2013, de 9 de desembre, per a la millora de la qualitat educativa, modifica l'apartat 1 de l'article 134 de la Llei orgànica 2/2006, de 3 de maig, d'educació, i estableix com a requisit per a poder participar en el concurs de mèrits per a l'accés a la funció directiva en els centres docents públics, estar en possessió del certificat acreditatiu d'haver superat un curs de formació sobre el desenvolupament d'aquesta funció, impartit pel Ministeri d'Educació, Cultura i Esport o per les administracions educatives de les comunitats autònomes. Aquest certificat tindrà validesa en tot el territori nacional.  
  
El Reial decret 894/2014, de 17 d'octubre, pel qual es desenvolupen les característiques del curs de formació sobre el desenvolupament de la funció directiva establit en l'article 134.1.c de la Llei orgànica 2/2006, de 3 de maig, d'educació, així com les dels corresponents cursos d'actualització de competències directives, estableix en el preàmbul que el curs de formació sobre el desenvolupament d'aquesta funció proporcionarà les competències genèriques i específiques que, centrades i orientades cap a les activitats directives, tinguen utilitat pràctica en entorns educatius. El seu objectiu és desenvolupar les característiques del curs de formació sobre el desenvolupament de la funció directiva per a accedir a llocs de direcció de centres docents públics, així com les del curs d'actualització de competències directives.  
L'esmentat reial decret, en l'article 2.6, estableix que els cursos de formació sobre el desenvolupament de la funció directiva, una vegada superats, tindran una vigència indefinida. No obstant això, una vegada transcorregut el termini de huit anys des de l'expedició del certificat corresponent, haurà de dur-se a terme l'actualització dels continguts sobre els quals s'exerceixen les competències necessàries per a l'exercici de la funció pública docent, mitjançant la superació dels continguts corresponents dels cursos d'actualització.  
La Resolució de 20 de juliol de 2018, de la Secretaria Autonòmica d'Educació i Investigació, inclou dins del Pla anual de formació permanent del professorat per al curs 2018-2019, com a línia estratègica d'acció formativa VI, la formació del professorat com a factor clau per al desenvolupament professional del docent i de la docent, que inclou l'actualització i acreditació docent per a la funció directiva. En aquest sentit, donada la naturalesa i la rellevància d'aquesta acció formativa, la formació i actualització de les competències professionals dels equips directius forma part dels programes específics de formació.  
  
Per tot això, aquesta Secretaria Autonòmica d'Educació i Investigació, en virtut de les competències atribuïdes pel Decret 186/2017, de 24 de novembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resol:  
  
  
Primer. Objecte  
L'objecte d'aquesta resolució és convocar, en règim de concurrència competitiva, 600 places per a realitzar el curs de formació de competències directives i 300 places per a realitzar el curs d'actualització de competències directives, establits pel Reial decret 894/2014, de 17 d'octubre, pel qual es desenvolupen les característiques del curs de formació sobre el desenvolupament de la funció directiva, així com dels corresponents cursos d'actualització de competències directives.  
  
  
Segon. Curs de formació  
1. Es convoca el curs de formació per al desenvolupament de la funció directiva que permet obtindre el certificat requerit per a exercir-la, el programa del qual apareix en l'annex I. Aquest curs tindrà l'objectiu bàsic de facilitar l'adquisició de les competències necessàries per a exercir les funcions pròpies de la direcció dels centres docents públics.  
  
2. De conformitat amb el Reial decret 894/2014, de 17 d'octubre, el curs tindrà una estructura modular composta per set mòduls d'una duració variable segons el seu contingut i tindrà un caràcter semipresencial. Els continguts dels mòduls estan especificats en el programa formatiu per al desenvolupament de la funció directiva que es publica com a annex I.  
3. Les seus de les sessions presencials seran els CEFIRE territorials de la Comunitat Valenciana, en els llocs que aquests determinen per a facilitar la realització d'aquestes sessions. La formació no presencial es realitzarà a través d'una plataforma educativa d'ensenyament-aprenentatge que coordinarà i gestionarà el Servei de Planificació i Gestió de la Formació Permanent del Professorat de la Conselleria d'Educació, Investigació, Cultura i Esport. El curs tindrà una duració de 130 hores i se celebrarà en el període comprés entre setembre de 2019 i la data de la convocatòria del concurs de mèrits per a la selecció de la direcció de centres educatius.  
  
Tercer. Participants en el curs de formació  
1. Podrà participar en aquesta convocatòria el personal funcionari docent de l'àmbit de gestió de la Conselleria d'Educació, Investigació, Cultura i Esport que impartisca els ensenyaments que regula la Llei orgànica 2/2006, de 3 de maig, d'educació, en centres docents públics de la Comunitat Valenciana i que complisca a més els requisits següents:  
  
a) Estar, durant el curs acadèmic 2018-2019, en servei actiu en qualsevol centre públic o servei educatiu o en llocs tècnics de l'Administració educativa relacionats amb els serveis educatius.  
  
b) No estar en possessió de l'acreditació o habilitació necessària per a l'exercici de la direcció establides en la Llei orgànica de 9/1995, de 20 de novembre, de la participació, l'avaluació i el govern dels centres docents, i en la Llei orgànica 2/2006, de 3 de maig, d'educació.  
c) No ocupar un lloc de director o directora en la data d'entrada en vigor de la Llei orgànica 8/2013, de 9 de desembre, o durant els cinc anys següents.  
2. El personal funcionari de carrera tindrà preferència per a realitzar el curs de formació objecte d'aquesta convocatòria, si bé les places vacants que no siguen cobertes per aquest personal es podran adjudicar, si escau, a personal funcionari interí.  
  
Quart. Valoració de les sol·licituds i adjudicació de places del curs de formació  
1. Aquelles persones a les que l'Administració educativa ha de nomenar provisionalment per a exercir la direcció del seu centre en el curs 2019-2020 per quedar vacant en l'últim concurs de mèrits per a la selecció i nomenament de directores i directors de centres docents públics, la comissió de selecció les inscriurà d'ofici si no disposen de l'acreditació per a exercir-la i no han participat voluntàriament en aquest procediment, sempre que no complisquen els requisits per a realitzar el curs d'actualització que exigeix l'apartat sisé. Aquestes persones tindran preferència en l'adjudicació de les places.  
  
2. Per a l'assignació de les places restants comptarà com a criteri de preferència tindre una antiguitat de cinc anys, almenys, com a funcionari de carrera en la funció pública docent en la data de publicació de la present resolució, atès que és un requisit per a ser candidat a la direcció segons estableix l'article 134.1.a de la Llei orgànica 2/2006, de 3 de maig, d'educació. Una vegada aplicat aquest criteri les sol·licituds s'ordenaran en funció del barem de l'annex II per a cadascuna d'aquestes.  
  
La resta de places disponibles s'assignaran a les persones que no complisquen aquest criteri de preferència, ordenades en funció de l'aplicació del barem de l'annex II.  
3. En cas d'empat, tindrà prioritat en l'adjudicació la major puntuació obtinguda en cadascun dels apartats, segons l'ordre en què apareixen en l'esmentat barem. Si persisteix l'empat, tindrà prioritat el candidat amb major antiguitat en el cos docent al qual pertany en l'actualitat. En el cas de professorat de més d'un cos docent associat al lloc des del qual es participa, es prendrà en consideració la suma de l'antiguitat en aquests. Si continua persistint l'empat, s'admetrien per ordre d'inscripció.  
4. La comissió de selecció adjudicarà les places en els diferents CEFIRE en funció de la seu demanada i de la disponibilitat existent per a la realització dels cursos a partir del resultat de la baremació.  
  
5. La Subdirecció General de Formació del Professorat, a proposta de la comissió de selecció, publicarà en la seua pàgina web la llista provisional de les puntuacions atorgades en aplicació del barem en els seus diferents apartats, així com les places adjudicades en cada CEFIRE i les persones que s'han quedat sense plaça. Així mateix publicarà el llistat de les sol·licituds que resulten excloses, amb indicació de les causes d'exclusió. Publicada la llista provisional, el professorat participant en cada edició podrà renunciar a la plaça adjudicada en un termini de cinc dies hàbils comptats des de l'endemà de la publicació.  
  
6. El professorat sol·licitant que desitge presentar reclamacions a la llista provisional disposarà per a això d'un termini de cinc dies hàbils, comptats des de l'endemà de la seua publicació. Les reclamacions i renúncies es tramitaran a través del correu electrònic rrfrcaspc@hsj.ha, i aniran dirigides a la comissió de selecció.  
7. Examinades les al·legacions presentades a la llista provisional, la Subdirecció General de Formació del Professorat publicarà en la seua pàgina web la proposta definitiva d'admesos en cada CEFIRE i les persones que s'han quedat sense plaça, així com els exclosos i les renúncies.  
  
Cinqué. Curs d'actualització  
1. Es convoca el curs d'actualització per al desenvolupament de la funció directiva que permet obtindre el certificat requerit per a exercir-la, el programa del qual apareix en l'annex III. Aquest curs tindrà l'objectiu bàsic de facilitar l'actualització de les competències genèriques i específiques per a exercir les funcions pròpies del lloc de director o directora dels centres docents públics.  
2. De conformitat amb el Reial decret 894/2014, de 17 d'octubre, el curs tindrà una estructura modular composta per set mòduls d'una duració variable, segons el seu contingut, i tindrà un caràcter semipresencial. Els continguts dels mòduls estan especificats en el programa formatiu per a l'actualització de les competències directives que es publica com a annex III.  
3. Les seus de les sessions presencials seran els CEFIRE territorials de la Comunitat Valenciana, en els llocs que aquests determinen per a facilitar la realització d'aquestes sessions. La formació no presencial es realitzarà a través d'una plataforma educativa d'ensenyament-aprenentatge que coordinarà i gestionarà el Servei de Planificació i Gestió de la Formació Permanent del Professorat de la Conselleria d'Educació, Investigació, Cultura i Esport. El curs tindrà una duració de 70 hores i se celebrarà en el període comprés entre setembre de 2019 i la data de la convocatòria del concurs de mèrits per a la selecció de la direcció de centres educatius.  
  
Sisé. Participants en el curs d'actualització  
De conformitat amb la disposició transitòria única, apartat 1, del Reial decret 894/2014, de 17 d'octubre, a partir dels cinc anys següents a l'entrada en vigor de la Llei orgànica 8/2013, de 9 de desembre, el curs d'actualització de competències directives estarà dirigit al personal que estiga en possessió d'habilitacions o acreditacions de direcció de centres públics expedides amb anterioritat a l'entrada en vigor de la Llei orgànica 8/2013, de 9 de desembre, i només es podrà participar en els procediments selectius després de superar el curs d'actualització.  
Així mateix, l'apartat 2 de l'esmentada disposició transitòria estableix que a partir dels cinc anys següents a l'entrada en vigor de la mencionada Llei orgànica 8/2013, de 9 de desembre, les persones que a la seua entrada en vigor o durant els cinc anys següents estiguen ocupant un lloc de director o directora en un centre públic només podran participar en els procediments selectius de direcció de centres públics després de superar un curs d'actualització de competències directives, sense necessitat de realitzar el curs de formació. Aquesta superació d'un curs d'actualització de competències directives no serà necessària per a la renovació del nomenament de directors i directores, prevista per l'article 136.2 de la Llei orgànica 8/2013, de 9 de desembre.  
Per tant, podrà participar en aquesta convocatòria el personal funcionari docent de l'àmbit de gestió de la Conselleria d'Educació, Investigació, Cultura i Esport que impartisca els ensenyaments que regula la Llei orgànica 2/2006, de 3 de maig, d'educació, en centres docents públics de la Comunitat Valenciana i que complisca a més els requisits següents:  
a) Estar, durant el curs acadèmic 2018-2019, en servei actiu en qualsevol centre públic o servei educatiu o en llocs tècnics de l'Administració educativa relacionats amb els serveis educatius.  
  
b) Estar en possessió d'una acreditació o habilitació per a l'exercici de direcció de centres públics, expedides amb anterioritat a l'entrada en vigor de la Llei orgànica 8/2013, de 9 de desembre, o haver ocupat un lloc de director o directora a l'entrada en vigor de la Llei orgànica de 8/2013, de 9 de desembre, o durant els cinc anys següents.  
  
Seté. Valoració de les sol·licituds i adjudicació de places del curs d'actualització  
1. Per a l'assignació de places es tindran en consideració els següents col·lectius, pel següent ordre de prioritats, aplicant en cada cas el barem que figura com a annex IV:  
a) La comissió de selecció inscriurà d'ofici les persones que hagen sigut nomenades provisionalment per a exercir la direcció del seu centre en el curs 2019-2020 si no disposen de l'acreditació per a exercir-la i no han participat voluntàriament en aquest procediment, sempre que complisquen els requisits per a realitzar el curs d'actualització que exigeix l'apartat sisé.  
b) Els qui hagen ocupat un lloc de director o directora a l'entrada en vigor de la Llei orgànica de 8/2013, de 9 de desembre, o durant els cinc anys següents.  
c) Els qui declaren estar en possessió d'una acreditació o habilitació per a l'exercici de la direcció de centres públics, expedides amb anterioritat a l'entrada en vigor de la Llei orgànica 8/2013, de 9 de desembre.  
  
2. En cas d'empat, tindrà prioritat en l'adjudicació la major puntuació obtinguda en cadascun dels apartats, segons l'ordre en què apareixen en l'esmentat barem. Si persisteix l'empat, tindrà prioritat el candidat amb major antiguitat en el cos docent al qual pertany en l'actualitat. En el supòsit de professorat de més d'un cos docent associat al lloc des del qual es participa, es prendrà en consideració la suma de l'antiguitat en aquests. Si continua persistint l'empat, s'admetrien per ordre d'inscripció.  
3. La comissió de selecció adjudicarà les places en els diferents CEFIRE en funció de la seu demanada i de la disponibilitat existent per a la realització dels cursos.  
4. La Subdirecció General de Formació del Professorat, a proposta de la comissió de selecció, publicarà en la seua pàgina web la llista provisional de les puntuacions atorgades en aplicació del barem en els seus diferents apartats, així com la llista d'admesos en cada CEFIRE i les persones que s'han quedat sense plaça. Així mateix publicaran el llistat de les sol·licituds que resulten excloses, amb indicació de la causa o les causes d'exclusió. Publicada la llista provisional, el professorat participant en cada edició podrà renunciar a la plaça adjudicada en un termini de cinc dies hàbils comptats a partir de l'endemà de la publicació.  
  
5. El professorat sol·licitant que desitge presentar reclamacions a la llista provisional disposarà per a això d'un termini de cinc dies hàbils, comptats a partir de l'endemà de la seua publicació. Les reclamacions i les renúncies es tramitaran a través del correu electrònic thmnwmgvx@ysu.fg, i aniran dirigides a la comissió de selecció.  
6. Examinades les al·legacions presentades a la llista provisional, la Subdirecció General de Formació del Professorat publicarà en la seua pàgina web la proposta definitiva d'admesos en cada CEFIRE i les persones que s'han quedat sense plaça, així com els exclosos i les renúncies.  
  
Huité. Formació per als qui posseïsquen un màster i títol de postgrau sobre direcció i gestió de centres docents  
1. De conformitat amb la disposició addicional única del Reial decret 894/2014, de 17 d'octubre, les persones participants que estiguen en possessió d'un màster o títol de postgrau, expedits per organismes reconeguts per la CEICE, sobre direcció i gestió de centres docents, quedaran exemptes de la realització i l'avaluació de tots els mòduls a excepció del mòdul VI del projecte de direcció de l'annex III. No computaran a l'efecte d'assignació de places per a fer el curs complet els participants per aquest apartat.  
  
2. Les persones que s'inscriguen per aquest apartat hauran d'acreditar la possessió del títol esmentat anteriorment aportant-lo en el tràmit d'inscripció. Únicament hauran de realitzar el mòdul VI del curs d'actualització de les competències directives i assistir a les sessions presencials que se'ls indiquen.  
  
Nové. Forma de participació i termini de presentació de sol·licituds  
  
1. Forma de participació  
Les sol·licituds de participació en qualsevol dels cursos convocats es dirigiran a la persona titular de la Secretaria Autonòmica d'Educació i Investigació de la Conselleria d'Educació, Investigació, Cultura i Esport, i es presentaran de forma telemàtica. El personal docent que desitge participar-hi haurà d'omplir la sol·licitud per via telemàtica utilitzant el formulari d'inscripció que estarà a la seua disposició en la plataforma Ovidoc (ovidoc.edu.gva.es). A aquesta sol·licitud s'adjuntarà la documentació escanejada que acredite estar en possessió dels requisits de participació establits en els punts tercer, sisé i huité d'aquesta resolució, segons el tipus de curs, sempre que no estiga ja en poder de l'Administració. Caldrà estar en possessió d'aquests requisits en la data de publicació de la present convocatòria. A aquesta plataforma Ovidoc s'accedirà amb la clau d'usuari d'ITACA o amb el sistema Wq@io. L'ompliment de la sol·licitud mitjançant aquest sistema generarà un número identificatiu que li donarà validesa i unicitat.  
Cada docent podrà presentar el nombre de sol·licituds telemàtiques de participació o desistiment que desitge, però sols es tindrà en compte l'última presentada, per la qual cosa només es considerarà acceptada una sol·licitud telemàtica per participant.  
No es tindran en compte les sol·licituds presentades per aquesta via que no completen el procés de presentació fixat, del qual s'obtindrà un número de sol·licitud en un document descarregable en PDF, que haurà de conservar la persona interessada per a acreditar la presentació en termini i forma.  
La presentació de la sol·licitud i la documentació fora del termini previst en la convocatòria comportarà que no siga inclosa en el procés de valoració.  
2. Elecció de curs  
El professorat que participe en aquesta convocatòria podrà triar per ordre de preferència el CEFIRE en el qual desitja realitzar el curs, però seran cinc, com a màxim, les seus que podrà triar entre els onze CEFIRE territorials de la Comunitat Valenciana per a cada tipus de curs. En el cas de triar menys opcions s'entendrà que el sol·licitant solament està disposat a participar en una de les seus triades.  
3. Termini de presentació  
El termini per a la presentació de sol·licituds serà de deu dies hàbils comptats a partir de l'endemà de la publicació d'aquesta resolució en el DOGV.  
  
Deu. Documentació  
1. La documentació justificativa dels mèrits, de conformitat amb el que disposen els apartats del barem, així com l'autobaremació, s'inserirà en format PDF unit a la sol·licitud telemàtica en un únic fitxer comprimit en format ZIP amb un pes màxim de 5 MB. En cas d'estar en possessió d'un màster o títol de postgrau oficial sobre direcció i gestió de centres docents, es farà constar en la sol·licitud i s'adjuntarà a aquesta obligatòriament en aquest format amb un pes màxim d'1 MB.  
  
2. Juntament amb la sol·licitud, les persones sol·licitants enviaran, a través del formulari electrònic, la documentació que acredite estar en possessió dels requisits exigits en aquesta convocatòria, així com la dels mèrits que al·leguen, segons el curs sol·licitat, i es responsabilitzaran expressament de la veracitat de la documentació aportada.  
Per al curs de formació:  
a) Declaració responsable de no ser una persona ja acreditada ni habilitada per a exercir la funció de direcció objecte de la formació, mitjançant la confirmació en el formulari de sol·licitud.  
b) Documentació acreditativa dels mèrits que considere convenient aportar, per a la seua aplicació al barem establit en l'annex II d'aquesta resolució. Solament es tindran en compte, i per tant seran valorats, els mèrits que s'acrediten mitjançant la documentació que es determina en aquest annex, en els termes que estableix, i que es presente dins del termini fixat en l'apartat 9.3 d'aquesta convocatòria.  
  
c) Autobaremació segons el model de l'annex V.  
Per al curs d'actualització:  
a) Certificat d'estar acreditat o habilitat per a exercir la funció de la direcció objecte de la formació expedit amb anterioritat a l'entrada en vigor de la Llei orgànica 8/2013, de 9 de desembre, emés per la direcció territorial d'Educació corresponent.  
b) Autobaremació segons el model de l'annex VI.  
  
Onze. Òrgan d'instrucció i comissió de selecció  
1. L'òrgan instructor del procediment serà el Servei de Planificació i Gestió de la Formació Permanent del Professorat, en el si del qual es constituirà una comissió de selecció.  
2. La comissió de selecció tindrà la composició següent:  
a) La persona que exercisca la direcció del Servei de Planificació i Gestió de la Formació Permanent del Professorat, o persona en qui delegue, que exercirà la presidència.  
b) La persona que exercisca la direcció del Servei de Registre i Acreditació Docent o persona en qui delegue.  
c) La persona que exercisca la direcció de la secció que s'ocupa de la formació de la funció directiva.  
d) Tres assessors o assessores de formació i/o directors de CEFIRE, designats per la Secretaria Autonòmica d'Educació i Investigació.  
e) Una persona de la Subdirecció General de Personal.  
f) Un funcionari o funcionària de la Subdirecció General de Formació del Professorat que exercirà les funcions de secretaria, amb veu i vot.  
En cap cas podran formar part de la comissió les persones que participen en la present convocatòria o aquelles en les quals concórrega alguna de les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic.  
3. La comissió de selecció tindrà les funcions següents:  
a) Establir el calendari d'actuacions necessàries per al bon funcionament del procés.  
b) Examinar i valorar les sol·licituds rebudes de conformitat amb els punts quart i seté i amb els criteris establits en el barem dels annexos II i IV d'aquesta resolució.  
c) Elaborar i publicar el llistat provisional de candidatures admeses per al programa de formació.  
d) Establir un termini d'estudi de reclamacions al llistat provisional.  
  
e) Elaborar la proposta de llistat de les persones admeses per a la realització del programa formatiu i elevar-la a la Secretaria Autonòmica d'Educació i Investigació.  
  
Dotze. Certificació dels cursos  
1. Les persones a les quals s'haja adjudicat una plaça seran convocades a la sessió inicial del curs de formació o d'actualització en el CEFIRE on hagen sigut admeses mitjançant un correu electrònic enviat al seu elixid @wll. En aquesta sessió se'ls facilitarà informació detallada del seu contingut. La no assistència a aquesta sessió, excepte per absència degudament justificada i comunicada prèviament a la direcció del CEFIRE, es considerarà com a renúncia a la plaça segons marca l'article 17 punt tercer de l'Ordre 65/2012, de 26 d'octubre, de la Conselleria d'Educació, Formació i Ocupació, que estableix el model de formació permanent del professorat i el disseny, reconeixement i registre de les activitats formatives.  
2. L'assistència a les sessions presencials de cada mòdul, així com la realització de les tasques associades a cadascun, seran obligatòries. Excepcionalment, i per causa degudament justificada, es podrà certificar l'assistència dels participants quan aquesta haja sigut almenys d'un huitanta-cinc per cent del total de les hores de la fase presencial de l'activitat.  
3. Per a obtindre el certificat, les persones participants en aquesta formació estaran obligades a realitzar el curs complet, és a dir a la realització i superació de tots els mòduls i a l'elaboració d'un projecte de direcció, a excepció del professorat participant segons el punt huité d'aquesta resolució, que només haurà de superar el mòdul del projecte de direcció.  
4. Tots els documents que conformen les tasques i el projecte de direcció han de tindre caràcter original i inèdit. El plagi detectat en la totalitat o en part d'aquests serà motiu per a no certificar el curs.  
5. Una vegada finalitzada la formació, la Conselleria d'Educació, Investigació, Cultura i Esport expedirà un certificat de 130 hores de formació per a l'acreditació de la funció directiva als participants que figuren com a aptes en l'acta final del curs de formació, de 70 hores de formació als participants en el curs d'actualització i de 20 hores de formació als participants segons l'apartat 8. Així mateix, s'expedirà el corresponent certificat d'acreditació per a la funció directiva en el revers del qual es farà constar el programa formatiu i la duració dels mòduls cursats.  
  
Tretze. Recursos  
De conformitat amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, contra la present resolució, que no posa fi a la via administrativa, es podrà interposar un recurs d'alçada davant del conseller d'Educació, Investigació, Cultura i Esport en el termini d'un mes a comptar des de l'endemà de ser publicada.  
  
València, 22 de maig de 2019.- El secretari autonòmic d'Educació i Investigació: Miguel Soler Gracia.  
  
  
ANNEX I  
Programa formatiu dels cursos de formació en competències directives per al desenvolupament de la funció directiva  
  
1. Mòdul I. Marc normatiu aplicable als centres docents  
a) Ordenament jurídic espanyol. Normativa estatal i autonòmica.  
b) Procediment administratiu comú. Normativa autonòmica sobre procediment administratiu.  
c) Lleis i reglaments educatius.  
d) Règim jurídic aplicable en el centre docent i els seus òrgans col·legiats.  
e) Normativa aplicable al personal funcionari i laboral.  
f) Normativa pressupostària, financera, de contractació pública i de responsabilitat civil.  
g) Normativa relativa al menor.  
h) Normativa de protecció de dades i la seua aplicació als centres docents.  
2. Mòdul II. Organització i gestió de centres docents  
a) El centre docent com a organització: funció directiva i documentació institucional.  
b) Gestió del centre per projectes.  
c) Imatge institucional, col·laboració i promoció externa del centre.  
  
d) Funcions i responsabilitats de la direcció i de l'equip directiu.  
  
e) Estructures de planificació i coordinació.  
f) Gestió del centre com a organització educativa: models curriculars, formació docent, innovació educativa, treball en xarxes.  
g) Avaluació de la pràctica docent.  
h) Educar per a la convivència escolar. Prevenció de conflictes i programes de millora de la convivència. Programes per a una educació inclusiva, de coeducació i igualtat de gènere.  
i) La participació de la comunitat educativa.  
3. Mòdul III. Gestió dels recursos del centre docent  
a) Gestió administrativa i econòmica.  
b) Gestió de recursos humans.  
c) Gestió de temps i espais.  
d) Serveis complementaris.  
e) Eines per a una gestió de qualitat. Especialització curricular dels centres i accions de qualitat.  
f) El paper de les tecnologies de la informació i la comunicació en el centre. Eines informàtiques. Desenvolupament de nous models d'ensenyament i aprenentatge.  
g) Serveis de suport en els centres i programes institucionals. Programes educatius europeus.  
h) Prevenció de riscos laborals i manual d'autoprotecció.  
4. Mòdul IV. Factors clau per a una direcció eficaç  
a) La direcció escolar a Espanya: de la gestió al lideratge educatiu. El lideratge com a influència.  
b) Tendències europees en lideratge educatiu. Plataformes de formació i bones pràctiques.  
c) Models i estils de lideratge.  
d) El lideratge per a l'aprenentatge.  
e) Habilitats socials en la gestió dels centres docents.  
5. Mòdul V. Rendició de comptes i qualitat educativa  
a) Gestió de qualitat i autoavaluació dels centres docents.  
b) Autonomia, transparència i rendició de comptes.  
c) Plans de millora. Planificació estratègica dels processos.  
d) Avaluació del sistema educatiu. Avaluació dels aprenentatges: desplegament i aplicació de proves.  
e) Eines per a l'avaluació del centre docent.  
6. Mòdul VI. Projecte de direcció  
a) Anàlisi diagnòstica del centre docent.  
b) Àrees de millora.  
c) Objectius del projecte.  
d) Plans d'actuació i la seua temporalització.  
e) Recursos i organització del centre per a la consecució dels objectius.  
f) Seguiment i avaluació del projecte: indicadors d'èxit.  
7. Mòdul autonòmic. El sistema educatiu valencià  
a) Programa anual de formació del centre.  
b) Programes informàtics de gestió.  
c) Escola inclusiva i transició entre etapes.  
d) Projectes i programes institucionals a la Comunitat Valenciana.  
  
e) Programes lingüístics a la Comunitat Valenciana.  
ANNEX III  
Programa formatiu dels cursos d'actualització de competències directives per al desenvolupament de la funció directiva  
  
1. Mòdul I. Actualització sobre el mac normatiu aplicable als centres docents  
2. Mòdul II. Gestió dels plantejaments institucionals  
a) Eines per a l'avaluació, reflexió i millora dels documents institucionals i dels de planificació.  
b) Estratègies per a la millora de la imatge institucional, col·laboració i promoció externa del centre.  
c) Bones pràctiques en la prevenció de conflictes i la millora de la convivència.  
d) Implementació de plans de millora dels resultats acadèmics.  
  
e) Educar per a la convivència escolar. Prevenció de conflictes i programes de millora de la convivència. Programes per a una educació inclusiva, de coeducació i igualtat de gènere.  
3. Mòdul III. Gestió eficient i eficaç dels recursos del centre docent  
  
a) Eines per a una gestió de qualitat.  
b) Aprofitament de les tecnologies de la informació i la comunicació en el centre. Eines informàtiques. Treball en xarxes. Desenvolupament de nous models d'ensenyament i aprenentatge.  
c) Col·laboració amb els serveis de suport en els centres i programes institucionals. Programes educatius europeus per a la millora dels aprenentatges.  
4. Mòdul IV. Factors clau per a una direcció eficaç  
a) La direcció escolar a Espanya: de la gestió al lideratge educatiu. El lideratge com a influència.  
b) Tendències europees en lideratge educatiu. Plataformes de formació i bones pràctiques.  
c) Models i estils de lideratge.  
d) El lideratge per a l'aprenentatge.  
e) Habilitats socials en la gestió dels centres docents.  
5. Mòdul V. Rendició de comptes i qualitat educativa  
a) Models de gestió de qualitat i autoavaluació dels centres docents.  
  
b) Exercici de l'autonomia, la transparència i la rendició de comptes.  
c) Gestió del canvi en els centres. Plans de millora. Planificació estratègica dels processos.  
6. Mòdul VI. Projecte de direcció  
a) Anàlisi diagnòstica del centre docent.  
b) Àrees de millora.  
c) Objectius del projecte.  
d) Plans d'actuació i la seua temporalització.  
e) Recursos i organització del centre per a la consecució dels objectius.  
f) Seguiment i avaluació del projecte: indicadors d'èxit.  
7. Mòdul autonòmic. Programes educatius específics del sistema educatiu valencià  
a) Programa anual de formació del centre.  
b) Programes informàtics de gestió.  
c) Escola inclusiva i transició entre etapes.  
d) Projectes i programes institucionals a la Comunitat Valenciana  
  
e) Programes lingüístics a la Comunitat Valenciana.  
  
  
ANNEX IV  
Barem per a la selecció individual   
de candidats al curs d'actualització  
  
Mèrits Punts Documents justificatius  
1. Per cada any complet com a personal funcionari de carrera. 0,25 punts Segons les dades del Registre de Personal Docent de la Conselleria d'Educació.  
2. Per cada any complet en l'exercici de la direcció. 1 punt Hauran d'acreditar-se tots aquells mèrits d'aquest apartat que no apareguen en la consulta de dades administratives del personal docent. No es computaran els llocs o càrrecs simultanis en el temps.  
3. Per cada any complet d'exercici d'un altre càrrec directiu. 0,60 punts   
  
  
  
ANNEX V  
Autobaremació per a participar en el curs de formació  
  
Mèrits Punts Autobarem  
1. Antiguitat Màxim 3 punts   
Apartat 1 de l'annex II 0,25 per any i 0,02 per mes complet   
2. Exercici de càrrecs directius i altres funcions Màxim 5 punts   
Apartat 2.1 de l'annex II 1 punt   
Apartat 2.2 de l'annex II 0,60 punts per any (Màxim 3 punts)   
Apartat 2.3 de l'annex II 0,25 punts per any (Màxim 1 punt)   
3. Formació i perfeccionament Màxim 2 punts   
Apartat 3.1 de l'annex II 0,10 punts per cada 10 hores acreditades (Màxim 1 punt)   
Apartat 3.2 de l'annex II 0,10 punts per cada 3 hores acreditades (Màxim 1 punt)   
Total barem Màxim 10 punts   
  
ANNEX VI  
Autobaremació per a participar en el curs d'actualització  
  
Mèrits Punts Autobaremació  
1. Per cada any complet com a personal funcionari de carrera. 0,25 punts   
2. Per cada any complet en l'exercici de la direcció. 1 punts   
3. Per cada any complet d'exercici d'un altre càrrec directiu. 0,60 punts   
TOTAL barem